CELEX: C2006/224/104
Language: sk
Date: 2006-09-16 00:00:00
Title: Vec T-201/06: Žaloba podaná 1. augusta 2006 – Gerson/ÚHVT (filter na maľovanie)

16.9.2006   
            
            
               SK
            
            
               Úradný vestník Európskej únie
            
            
               C 224/49
            
         Žaloba podaná 1. augusta 2006 – Gerson/ÚHVT (filter na maľovanie)
   (Vec T-201/06)
   (2006/C 224/104)
   Jazyk konania: angličtina
   Účastníci konania
   
      Žalobca: Louis M. Gerson Co., Inc (Middleboro, USA) (v zastúpení: M. Edenborough, barrister)
   
      Žalovaný: Úrad pre harmonizáciu vnútorného trhu (ochranné známky a vzory)
   Návrhy žalobcu
   
               —
            
            
               zrušiť v plnom rozsahu rozhodnutie odvolacieho senátu z 15. mája 2006 (vec R 1387/2005-2),
            
         
               —
            
            
               zaviazať Úrad na náhradu trov konania, ktoré vznikli žalobcovi s podaním tejto žaloby na Súd prvého stupňa.
            
         Žalobné dôvody a hlavné tvrdenia
   
      Prihlasovaná ochranná známka: trojrozmerná ochranná známka, ktorú tvorí „navrhovaná svetložltá farba použitá na sieťke pri ústí filtra na maľovanie“, pre tovary a služby v triedach 16 a 21 – prihláška č. 3 969 367.
   
      Rozhodnutie prieskumového pracovníka: zamietnutie prihlášky.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 7 ods. 1 písm. b) nariadenia Rady 40/94. Žalobca tvrdí, že odvolací senát urobil niekoľko faktických chýb pri posudzovaní a prijal najmenej jednu chybu, ktorú urobilo prieskumové oddelenie. Naviac odvolací senát údajne nevyvážene hodnotil prístupné dôkazy, čím dosiahol chybný záver pri posudzovaní článku 7 ods. 1 písm. b) vyššie uvedeného nariadenia.
   Žalobca nakoniec tvrdí, že prihláška má rozlišovaciu spôsobilosť jedného obchodného zdroja, a preto neporušuje článok 7 ods. 1 písm. b) nariadenia. V skutočnosti žalobca uvádza, že použitie farby by si príslušná skupina verejnosti spájala len s jedným obchodným zdrojom.